Batalio di Midway

La Batalio di Midway (Japoniane: ミッドウェー海戦; «Middowē Kaisen») esas navala (ma precipue per avioni) batalio inter Usa e Japonia qua eventis de la 4ma til la 7ma di junio 1942 en Pacifiko dum Duesma mondomilito. Ol eventis un monato pos la batalio di Koralia maro e sis monati pos l'atako kontre Pearl Harbor.

Admiralo Isoroku Yamamoto aranjabis kaptilo por atakar l'aerala e navala bazo che l'Atolo Midway. Tamen Usani dechifris la kodexigita mesaji pri la prepari dil atako, do l'admiralo Chester W. Nimitz decidis facar embusko qua destruktis multa avioni ed importanta navi Japoniana.

Tri faktori helpis Usa:
 la rapida reparo en Havayi dil avionala transportonavo USS Yorktown,
 la dechifro di la militala kodexi Japoniana,
 dum ke multa Japonian avioni Mitsubishi A6M Zero uzesis por destruktar l'Usan avioni Douglas TBD Devastator preske  sur marala nivelo, li ne povis opozar l'ataki Usana de granda altitudo per pik-bombardili Dauntless kontre Japoniana floto, note kontre importanta Japoniana avionala transportonavi.

Japoniani anke decidabis samatempe invadar l'insuli Aleuti, en Alaska, ed uzis kelka navi qui povus rinforcar la floto proxim Midway.

 L'atako kontre l'insulo Midway 
Nagumo lansis atako kontre Midway ye la 4ma di junio 1942 4:30 AM, per 36 bombardavioni Aichi D3A e 36 Nakajima B5N bombardavioni kun torpedi, protektita per 36 avioni Mitsubishi Zero, qui komencis bombardar Midway ye 6:20 kloki. Ante l'atako, Usana radaro en Midway deskovris l'avioni de Japoniana aer-armeo, e lansis obsoleta avioni Grumman F4F Wildcat e Brewster F2A Buffalo por interceptar li. Japoniana Zero destruktis 3 F4F e 13 F2A, e perdis nur 4 bombardavioni e 3 Zero. Usana artilrio anke destruktis kelka Japonian avioni, e malgre l'intensa atako, l'aerala bazo esis ankore uzebla dal Usana bombardavioni.

Ante Japonian atako, Usani anke lansis lua bombardavioni de Midway e de lua avionala transportonavi kontre Japoniana floto. Kande la batalio finis Japonia havis lia 4 avionala transportonavi uzita en l'atako ed 1 krozero dronita, kun la perdajo di  homi e 248 avioni. Granda nombro di Japonian avioni ne povis retroirar a l'avionala transportonavi, e dronis en oceano kande lia fuelo finis.

Kategorio:Navala batalii
Kategorio:Batalii ed operaci di la Duesma mondomilito